पाएं अपने शहर की ताज़ा ख़बरें और फ्री ई-पेपरडाउनलोड करें
सरकार की ओर से कोरोना के मामले बढ़ने पर शनिवार व रविवार को वीकेंड लॉकडाउन के चलते जहां बाजार बंद रहे, वहीं आम आवाजाही जारी रही। हालांकि, इसको लेकर जिला प्रशासन ने भी वीकेंड लॉकडाउन को लेकर हिदायत जारी नहीं की। जहां ट्रेनों व बसों का आवागमन उसी तरह से जारी रहा वहीं वैक्सीन कैंपों में भाग लेने को लेकर लोगों को आने व जाने की छूट दी गई थी। इसके अलावा वीकेंड लॉकडाउन में बाजारों के अलावा सब्जी मंडी भी बंद रही। उधर, नाइट कर्फ्यू को लेकर भी पुलिस ने सख्ती शुरू कर दी है।
लाॅकडाउन के नियमों के उल्लंघन पर 3 पर केस
फाजिल्का व जलालाबाद थाना सिटी पुलिस ने लाॅकडाउन के नियमों की उल्लंघना करने वाले 3 आरोपियों पर मामला दर्ज किया है। जांच अधिकारी जतिंदर सिंह ने बताया कि 30 अप्रैल को रात 7.20 बजे गश्त करते हुए गांव कंडे के सामने पहुंचे तो संदीप कुमार वासी राधा स्वामी कॉलोनी फाजिल्का ने दुकान लॉकडाउन के दौरान शरेआम खोली हुई थी, जोकि कोविड-19 तो लेकर भारत सरकार, पंजाब सरकार व डीसी साहिब के आदेशों की उल्लंघना की है। वहीं, थाना सिटी पुलिस ने बिना परमिट बस चलाने वाले कंडक्टर व बस चालक पर मामला दर्ज किया है। जांच अधिकारी प्रितपाल सिंह ने बताया कि 30 अप्रैल को पुलिस टीम सहित टिवाना कला टी प्वाइंट पर नाकाबंदी कर वाहनों की जांच कर रहे थे। 10.40 बजे एक बस नाके की ओर आई। बस रोककर चेक की तो उसमें सवारियां थीं। बस चालक व बस संचालक से सवारियां ले जाने संबंधी कोई परमिट या मंजूरी दिखाने संबंधी कहा तो वह कोई परमिट या मंजूरी पेश नहीं कर सके। इस पर उक्त तीनों आरोपियों पर धारा 188, 51बी डीएम एक्ट के तहत मामला दर्ज कर लिया है।
केमिस्ट शॉप खुली रहीं, पुलिस करती रही गश्त
राज्य सरकार के निर्देश व डिप्टी कमिश्नर के नोटिफिकेशन के अनुसार शनिवार को जरूरी वस्तुओं में शामिल उत्पादों के अलावा अन्य सभी दुकानें बंद रखने का निर्देश दिया था। इन पाबंदियों के दौरान गैर जरूरी गतिविधियां बंद रही जबकि स्वास्थ्य विभाग की हिदायतों की पालना करते हुए कैमिस्ट शॉप खुली रही, जबकि किराना, सब्जी, शराब के ठेके बंद रहे वहीं जिले में पेट्रोल पंप भी खुले रहे। इसके अलावा निर्माण उद्योग एवं इसमें काम करने वाले कर्मचारी, लेबर वाहनों के अलावा रेल व बसों से आने वाले यात्रियों को आवागमन में छूट मिली। दिन व शाम के समय पुलिस की गाड़ियां बाजारों में गश्त करती रही। वहीं, वीकेंड लॉकडाउन के दौरान आवागमन जारी रहा। फाजिल्का सब डिपो के ड्यूटी क्लर्क पवन कुमार ने बताया कि बसों का आवागमन आम दिनों की भांति जारी रहा। पर लोग कम निकले। लेकिन बसें निर्धारित सीटों के अनुसार चलेंगी। वहीं, सब्जी मंडी यूनियन के प्रधान कृष्ण कुमार ने बताया कि सब्जी मंडी शनिवार व रविवार को पूर्ण रूप से बंद रहेगी।
मंडियों में केवल लिफ्टिंग
उधर, आढ़तिया एसोसिएशन के महासचिव मनीश कटारिया ने बताया कि वीकेंड लॉकडाउन में सरकार को सहयोग करते हुए मंडी में भी कुछ हिदायतों का पालन किया गया। इसके चलते मंडी में भीड़ कम करने के लिए आढ़तियों के जरिए जमींदारों को अपील की गई थी कि वह शनिवार व रविवार को अपनी फसल मंडी में लेकर ना आएं जिसके चलते जमींदार मंडी में फसल नहीं लेकर आए। मंडी में शनिवार को केवल लिफ्टिंग का कार्य हुआ तथा रविवार को भी लिफ्टिंग कार्य ही जारी रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn